Datasets:

khaled123

/

tuniset

like 0

- سيبولنا الpaypal و الاستثمار في الBTC 😉 - لا فما ريسك متع تبييض أموال و فلوس مجهولة المصدر ⛔ - باهي خدمونا معاكم 😉 - لا عندنا فائض في الوظيفة العمومبة ⛔ - باهي آقفوا معانا في الوظيفة الخاصة كي ينكلو بينا و تتهضم حقوقنا و يمصولنا دمنا و ياكلونا في عرقنا 😉 - ما نجموش ياخي تحبو المستثمرين يسكرو و يهربو ⛔ - باهي خلي ننصبو في الأسواق 😉 - لا ما عندكمش رخصة و سلعتك مجهولة المصدر ..زيد نصبتك خايبة و تفزد جمالية المدينة ⛔ - باهي خلي نجيبو سلع من برة من غير ما تذبحونا بالاداءات و تفددونا بالبيروقراطية 😉 - يستحيل باش تضروا الاقتصاد و تخلوا بالموازين المالية ⛔ - باهي اعملولنا قروض بلاش انتريس و إعفاء ضريبي خلي نحلو مشاريع صغرى 😉 - كيف نعطيك قرض بلاش انتريس شنوة ربحها البانكة و كيف نعملك اعفاء ضريبي منين باش نخلص الموظفين أنا ⛔ - - باهي خلي نتظاهرو ضدكم خاطركم 💩 فيه 😉 - لا ما تتظاهرش .. خاطرك مرتزق باعثينك الاحزاب باش تعمل فوضى و تهدد الأمن القومي ⛔ - باهي خنحرقو 😉 - لا ما تحرقوش .. انتوما تحرقوا و احنا نرجعوكم لبلادكم .. انتوما شباب المستقبل .. و لازم تحسو بالوطنية تونس بلادكم لازم تاقفولها و تبنيوها ⛔ - باهي علاش ما تضربوش تيييييت أمنا بالكرطوش خلي نرتاحو 😉 - و في شكون باش نحكمو نحنا 😂😂😂😂 - حسبنا الله و نعم الوكيل فيكم 😉 - تحسبن على الدولة ...عدوه محكمة بتهمة التحسبين على الدولة ⛔ منقووول #لماذا_لم_تنخرطون #الاساءة_لموظف_سامي_كرارزو_بالريش

الإساءة.. تعرف شنية الإساءة ؟؟؟ الإساءة هو الي تعمل فيه أنت في روحك الإساءة هي انك توعد و تخلف .. هي انك تتكلم و ما تفعلش هي انك تتوعد و يطلع بلوط الإساءة هي انك توصلنا للعين و ما نشريوش الإساءة هي انك تستعمل ادوات الدولة للترهيب الإساءة هي انك بلاد خالية من ساسها لمحرابها و أنت إتبع في الفايسبوك الإساءة هي أنو تعييناتك الكل من البالة الإساءة هي أنو ولد الخشناوي الي لا ذنب له يتمرمد و يوسف الشاهد الي هردنا يخرج معزز مكرم الإساءة هو أنو يوسف الزواغي يهز عايلتو و يتعدى من المطار الإساءة هو أنهم الي فقرونا و جوعونا و مرمدونا لقيتلهم كان إجتماع عن بعد تحاسب فيهم عليه الإساءة هو انك تعمل حملة و فيلم على الفارينة و الزطلة في كل بلاصة و في كل تركينة الإساءة هو الدمار الي عايشينو يوميا من خوفنا على صغارنا من السرقة و النهب و البراكاجات الإساءة هو أنو صغاركم تفيس على صغارنا بالستوريات و السهريات و الشيخات ( و أكتفي بهذا القدر ) الإساءة هو انك تستبلهنا و تقول نحيت المرافقات باش نعزز الأمن في الحوم على أساس فرقة حماية الشخصيات باش تهبط تعزيز في حومة قرعة العطش الإساءة هو انك تحكيلنا على عام 82 في فيانا الإساءة هو انك تقول موش لازم يكون فما وقائع .. و أنو الهواجس كافية .. الإساءة انك تبدى و ما تكملش الإساءة هي الصفحات الي متخبين وراها كيف الجرابيع لتشويه الناس كذبا و بهتانا الإساءة هو أننا نحن نندبون و انتم في 2024 شاهلون أما #الاساءة_لموظف_سامي_كرارزو_بالريش راهي حتى شيىء قدام الإساءة الي متعرضينلها المواطنين يوميا

ها الايامات مانيش قاعدة نكتب و نعبر كيف العادة .. لاهية شوية .. عندي خدمة متعبة و مضنية و لازمها برشة نظام .. أما كلو يهون من أجل هذا الوطن قاعدة نوثق .. كيف نلقى طرف وقت .. ندخل للفايسبوك و نعمل ما تيسر من الكابتيرات .. و نربشيڥي فيهم للذاكرة الوطنية .. ماك تعرف ولد اختي .. الجماعة عندهم الدورة في قفلة الصباط .. و النكرة عيني عينك .. عاد قلت ما فيها باس كان نوثقولهم للتاريخ خبزكم مخبوز و زيتكم في الكوز ايا باي ... بيزواااااات 😘

ﻋﻨﺪﻱ ﺃﺭﺑﻌﺔ ﻧﻘﺎﻁ ﻧﺤﺐ ﻧﻮﺿﺤﻬﻢ ‏( .... ‏) ﺇﻧﺸﺎﺀﺍﻟﻠﻪ ﻳﻜﻮﻧﻮ ﻭﺍﺿﺤﻴﻦ هكة

باختصار شديد ... لموا بعضكم حضبة و ڨول .. و تو تخرو فيه #مودتي 😛

- إنّ أسوأ أنواع الأمّيين هو الأمّي في السياسة، إنّه لا يصغي لا يتعلم و لا يواكب الأحداث السياسيّة، هو لا يعلم أن تكاليف المعيشة التي هي "الخبز و السمك و الفرينة وإيجار المسكن وثمن الحذاء والأدوية و البنزين و حتى الطحين" كلها ترتبط بالقرارات السياسيّة. - إن الأمّي في السياسة أحمق إلى درجة أنه يفتخر بذلك ويتعالى لكي يقول أنّه يكره السياسة، هذا الغبي لا يعلم أنّ جهله السياسي هو الذي يتسبب بوجود البغاء و أطفال الشوارع و اللصوص و غلاء المعيشة و أسوأ أنواع قطاع الطرق و رجال السياسة المستغلّين والكاذبين والفاسدين الذين يلعقون أحذية اللوبيات و يتملقون على عتبة السفارات - برتولد بريخت.

نا لست صائمون بأمر من نفسي و الله يرحم بورڨيبة الي كتب الفصل الأول من الدستور بخط يده ♥️

مطلوب #متطوعين لإحداث جمعية #الجمعية_المدنية_لمناهضة_التقوحيف_و_الضغط_على_الاسعار راسمالها 365 عصا .. الرجاء الحضور يوميا في المرشيات البلدية محملين بعصا متع زيتون .. و الي تلقاوها مطبسة على صندوق فلفل الكيلو بستلاف و تفرز فيه تحمرولها مؤخرتها بالعصا لين توب .. كذلك بالعصا على يدين كل من يعبي في شكارة تفاح ب13د أو فراز ب6٫5 د.. الخ الخ الخ جماعة الحوت و اللحم وووو يجوز ادخال العصا في عشهم ديراكت جميعة من زمان و تو تشوفو الاسوام كيفاش تولي و شكرااا

تصريح قردوغان جاء في وقتو .. أحسن حاجة عملها في حياتو .. و كان جيت مسؤولة في البلاد نخرج قصعة لجدودي .. فرصة لا تعاد باش نلغيو معاه هاك الاتفاقيات بو دورو الكل الي بلعونا فيهم بنية خمجون فرصة لا تعاد باش نفسخو هاك الصداق الي كاتبو علينا أنا كان جيت مسؤولة كيف نعيط للسفير نقولو thank you و بضاعتكم ردت اليكم.. و نهارنا عسل الفنكوش وصل

أنا المواطنة البطالة .. الي مسؤولية كان على حوايجي ..ما بين قضية الدار .. و قضية هكاكة و برة زادا على عينين حماتي ... و الكوجينة .. التطييب و اللمان و قراية الاولاد ... اقسم بالله لا نخلط نقرى ساعات الكومتتارات و لا الميساجات الي يجيوني .. خلي باش نجاوب عليهم تحية إكبار لكل #مسؤول في هالبلاد .. الي يلقى الوقت باش يتبع الفايسبوك و يقرى آش يتكتب و يخدم ماكيناتو و يمشي يشكي زادا .. الله مستعان سااااحبي 🤣🤣🤣

تكتب " سامي الفهري " يخرجلك populaire en ce moment ههههه علاش ؟؟ خاطر شعب الله المختار .. صاحب القيم و المبادىء .. المبشر بالجنة لكل يسب في سامي الفهري .. و قالك هو سبب إنحلال المجتمع ولد الفهري يسبوه...ينقدوه و يتفرجو فيه... يسبوه على الافتراضي و في الواقع يحبوه...يعشقوه و يموتوا عليه...اليوتوب يضعه في الصدارة...و شركات سبر الآراء تمنحه المركز الأول في نسب المشاهدة في كل رمضان...و الناس الي ملبسينهالو اليوم لو لم يكونوا من متابعي برامجه و أوفياء لأفكاره ما كان لهم ليقيموا المحتوى و ينتقدوا المضامين....سكيزوفرينيا شعب... بقطع النظر على صحة ما يقدمه و مستوى ما ينتجه...الوليد #تاجر في #مجتمع_استهلاكي بامتياز يبيع منتوجا يلقى رواجا في سوق بلا قوانين تحكمها و أخلاق تنظمها... هل يقول لا يكفيني #مالا و سأسعى في الأرض #إصلاحا...كما أنه لم يقل يوما أنه وصي على أخلاق التوانسة كما لا يحق للتوانسة الادعاء بأنه المسؤول على تفكيك أسرتهم و افساد شبيبتهم و تمييع مجتمعهم و تشليك مدرستهم و الاساءة الى قيمهم....جهل شعب.... ولد الفهري ...هو ولد التوانسة و التوانسة لا يختلفون كثيرا على أبطال ولد الفهري ارهاب و رشوة و عنف وزطلة و حرقة و سرقة وشراب و بيرة و liqueur و كوكايين لمن استطاع اليه سبيلا ...و تونس منذ سنوات صارت كمفيدة تحب أبناءها لكنها لا تحميهم و عاجزة على أن تقدم لهم شيئا فتتعايش مع الواقع و ترضى بالنصيب....أولادها ناقمين عليها لأنها مشات في الطريق الخطأ و هي تتذمر وتشتكي من سلوكياتهم لأنهم خرجوا من يديها و عاجزة على ارجاعهم للطريق الصواب...و كل حد شد ثنية...و هي ولية وحدانية ...ما لقاتش راجل يحميها و بالأساس من أولادها سبب علتها و المساهمين في تعاستها....واقع شعب. قصة أولاد مفيدة هي en quelque sorte قصة تونس المسكينة الي دمروها أولادها وزاد عليها كلام الناس و ما لقاتش راجل ياقف في ظهرها وقت الأزمات و الغصرات..

محسن الدالي راهو رئيس الدائرة الجنائية بالمحكمة الابتدائية بين عروس 😂😂😂

Prix inbox . Non sérieux s'abstenir 😂😂😂

رسميا لبنان تعلن الإفلاس نحنا و بحياة راس سيدنا ما عندناش نائب رئيس حكومة باش يعطينا مثل هذه الأخبار... سلّكناها سااااااحبي 🤨

كيف تاخو bodyguard من عند jumia🤣🤣🤣

مسلم عليكم كمال اللطيف و قالكم لماذا تخرطون 🤣🤣

براصمكم كي نبداو نتفرجو في الإشهار ماعاتش تقصو علينا بالمسلسل 🤨

وزيرة تهبط على صفحتها الخاصة اعلان #انتداب .. تقول باش تخدمهم في سانية بوها .. و الصفحة الرسمية للوزارة تبرطاجي من عندها 🤨 اللهم اني صائم .. اللهم اني صائم .. اللهم إني صائم 🤣

بوليس تونسي.. متدين.. زوالي .. متواضع .. و منفتح .. يصلي الفجر حاضر .. يمشي يخدم و يروح في الكار .. يسكن في حومة شعبية .. مسمي ولدو إسلام .. و يحفظ فيه في القرآن .. مرتو تلبس الديكولتي و الdos nu .. تستناه في محطة الكار بحمير rouge baiser .. يبوس و يعنق في الشارع sans complexes .. و يتناقش مع مرتو بكل هدوء في إنهم يزيدو صغير و يحترم خياراتها مبروووووك علينا أول مسلسل خيال علمي من إنتاج سامي الفهري 😉

سامي الفهري هو الي بعث إستدعاءات جلسة مجلس النواب 🤨

دعاء رفع البلاء : اللهم هزلهم ساقيهم🤪 صحة شريبتكم 💋

_ شسمك ؟؟ - عمار بو زور ولد شريفة بنت الفاضل - المهنة ؟؟ - نائب شعب - اي شنية مهنتك ؟؟ - نائب شعب و هاي بطاقة تعريف - شكون استدعاكم للجلسة - اتمسك بالحصانة - حصانة شنوة ؟؟ البرلمان تحل بمرسوم رئاسي لبارح في الليل .. شكون استدعاكم لجلسة ؟؟ - بالدستور أنا عندي حصانة .. و الدستور أعلى رتبة من المراسيم .. و عليه اتمسك بالحصانة - حضرت الجلسة أنت ؟؟ - أتمسك بالحصانة - شكون آخر حضر ؟؟ - أتمسك بالحصانة - شكون استدعاكم ؟؟ - اتمسك بالحصانة برة روح .. - أتمسك بالحصانة و هاني مروح 🤪🤪🤪🤪

رمضان كريم للأقلية المسلمة الي سلمنا من شرها ♥️♥️

نربحو هضيكا نتعادلو مع الدنمارك فرنسا تسيبلنا الماتش حق الملح .. نترشحو 😉

تهموهم بالتآمر على أمن الدولة روحو سراح .. أنا تدوينة تعديت بها على العسكرية 😉

عيب عيب عيب الولايات المتحدة الأمريكية راهي دولة حنينة و تحبنا زنس حب ليس له مثيل .. و راهي خائفة علينا .. وتعطف على تونس و التوانسة .. و عاملة مجهودها و حاطة فلوسها لإنجاح التجربة الديمقراطية. و راهي مصرة على حماية حركة النهضة من باب إيمانها العميق بأنها حركة مدنية تكرس الديمقراطية و تمارس التداول السلمي على السلطة، ولا علاقة لها بالارهاب ولا بفكر الجماعة و لا بالإخوان و لا بتزوير الانتخابات و لا بالمال الفاسد و لا بتخريب الإدارة و لا بسياسة التمكين #إنخرطوا_يرحمنا_و_يرحمكم_الله

تعرفوها حكاية الجريدي و سيدي رمضان ؟ بكري ثمة جريدي و ين يقرب شهر رمضان يهز الغنم و يخش الخلا يسرح ، يبعد على الناس و يغبِر ، ليلة السبعة و عشرين يتذكّروه دارهم و اولاد عمّو يبعثولو شقالة كسكسي باللحم .. يبعثوهالو مع ولد عمو ، هو يوصل و السارح يحسب روحو ما في بالو بشي .. يقلّو متاع اش ها الكسكسي ، يقلّو راهو رمضان قريب يكمل و الليلة ليلة 27 . يقلّو راني ما سمعتش برمضان ، غدوة نعلّق و نصيم للعيد ، و يزيد نهارين ويروّح .. بقت الحكاية هكاكة اربعة خمسة سنين ، العام الخامس ولد عمّو قال باللازمة الّا ما نكعبرهالو ، جاء اول نهار في رمضان لحقو .. قالو ها فلان رمضان راهو اليوم بدا، و البارح المفتي تكلّم في التلفزة و خبّر عليه .. السارح بكى و هز ايديه للسماء و قال «ها ربي حنّي اش عندك طحّانة » . و حديثنا قياس 🤣🤣🤣

بعيدا عن هظاكا و عن لخرين قالكم Nidhal Saadi في الفوندو السنة بش تشوفو حاجات عمركم ما شفتوها في حتى عمل في حياتكم اللهم باش تحبل أنت ساااااحبي .. الباقي الكل عادي و شفناه 😉😉😉

Chahrazed Akacha انشاء الله معرفة سطحية 🤣 🤣 🤣

قناة الخنزيرة وقتلي تحسبو ارواحكم أوصياء على شعب تونس ومستقبله وتجربته الديمقراطية لا تنسوا أن قناتكم تبث من قاعدة السيلية في قطر تحت حراسة القوات الأمريكية وأن تونس منذ عشر سنوات فقط قد شهدت ثلاث إنتخابات برلمانية وخمس إنتخابات رئاسية وأخرى بلدية وقد تداول على السلطة منذ 2011 إلى اليوم عشرة رؤساء حكومات _ ولو اختلفت معهم جميعا تقريبا _ ولا تنسوا أن دويلة قطر التي تدينون لها بالولاء آخر تجربة تشاورية _ لكي لا أقول ديمقراطية وهي كلمة لا تفقهون منها شيء _ شهدتها كانت انتخاب رجل عن كلّ قبيلة لقتل الرّسول الكريم كما أن عدد ناخبي قيس سعيد في الدور الثاني يبلغ أكثر من خمس أضعاف مواطني دولة قطر ... فرجاء أتركوا التونسيين وشأنهم وديمقراطيتهم وانتخاباتهم و برلمانهم وركزوا مع انتخاب أجمل معزة وأوسم ناقة ... منقول

ناس بكري قالو زوم مسكر و لا كرية مشؤومة و قالو زادا الزوم الي يجيك منو الريح سكرو و استريح #ناس_بكري_هموم_زايدة 😛

حندولله على نعمة الفقر 😛

صورة بعنوان : كي ما عندكش جوانح .. التقوحيف لواه 🤣 #إنتهت_الفسحة 🤪

إبتسم فالحياة حشوة ليس لها نهاية 💋 بنجوراااات 💚

العرف الكبير متع ENI مرتين يجي من ميلانو .. صابين مطلب باش يقابلو رئيسة الحكومة عندهم توة فوق الشهرين ..لتوة ما جاوبوهم 😂😂😂😂 #الفقر_و_الفرعنة

تونس باش تتصلّح لازمها ع الأقلّ 7 ملاين ينقرضوا إلّي تعيّط لصاحبها "bb " وهويقلها "hébék ena"😏 و إلّى يحط جام لروحو ، و اللي يكتب التصويرة الرابعة في تلفونك كادو ليا، و جماعة autres messages ، و اللي يلبس كلاسط مع شلاكة بوصبع،🤐 و اللي يمرطق كي ياكل بحذاك🙄 ، و إلّي يقولوا صارتلي cas ، و جماعة سي عناء و الفرارات الكلّ , و إلّي يطولوا ظفر صبعهم الصغير , و إلّي يحكّو وذنيهم بمفتاح , واللي باش يسمعك ينحي bavette, و إلي يقلك ابعث الرّسالة هذه لمائة شخص , و جماعة زوجي حبيبي خذ بيدي إلى الجنّة، و جماعة Je ne travaille pas je suis une princesse , وإلّي يكتبوا حاجة في الكرهبة من تالي، والي يهبط تصويرة ولدو يغطيلو وجهو بSticker, و إلي يلبسوا صباط مع survêtement , و إلي يكتبوا " أنا نعيش و انتوما عسوا " على تصاورهم , و إلّي يهبطوا statut تربّيت في الخير العين مليانة و نشم يديّا نشبع، والي ديما حاسدينهم و ضاربينهم بعين، و إلّي دوب ما يراك يقلّك "شبي وجهك أصفر ؟" و إلّي يلبسو بانانا كي يروحوا مالخارج و جماعة ديراكسيون بديرة زيدهم جماعة هات ڨدمة ... هات جغمة، و جماعة وقتاش نفرحوا بيك، و جماعة موش متفاهم مع مرتي أما قاعد معاها على خاطر الصغار 😁 و الي تصبغ شعرها أصفر كي تعرس و جماعة الي يدخلوا فيا ف الڨروبات و الجماعة الي نعرفهم و ماشي في بالهم نحكي عليهم بالمناسبة والله لاكم محسوبين اصلا 😏 و الناس الي خايفين ديما مالسحر و م العين و الحسد و هوما حل الصرة حتى الخيط ماتلقاش ... و الي انتخبو النهضة باش يدافعوا على الاسلام و الي انتخبوا ناااابيييل باش يحاربو النهضة و الي انتخبو الاتلاف باش يرجعو الثروات المنهوبة و جماعة كلنا هظاكا زيدهم الطحانة و اللحاسة و جماعة الF8 ينقرضوا هاذوما نسبة النموّ تولي 20 % , و هكّا تولّي تونس هي إلّي تنهب في ثروات فرنسا والألمان يوليو يدخلولنا بالفيزا ❤

خليناك تتصرف على كيفك لين 💩تنا في كيفنا 😉

جماعة التاسعة جاك الغول 🤣🤣🤣 #رضا_شرف_الدين وزير داخلية 🤣🤣🤣

يمثلني و بشدة ♥️♥️♥️

الاسم : مجلس الدواب المهنة: سلوم .. كل ما تطيح كوطة قيس يعاودو يطلعوهالو 😉

دخلنا مرحلة بن دكو 😭😭

النهضة في الحكم 🛑 خونت المجتمع المدني و نعتتو بأبشع النعوت .. و الي كلاتو مثلا " بشغى " كما يحلو لهم تسميتها ...ضرب ما كلاشي الطبل نهار العيد 🛑 خونت الإعلام .. كلهم مرتزقة خونة بيوعة .. و كلنا نتفكرو هاك العرض قدام مقر التلفزة الوطنية ... في محاولة دنيئة لوضع اليد على الإعلام العمومي 🛑 خونت القضاء .. حتى طوعت جزء منه 🛑 خونت النخب .. و شنت عليهم حملات رخيصة و شوهتهم و هتكت أعراضهم .. لين سكتتهم .. الي هذا ولى يقولك شلزني حتى الواد يهزني 🛑 خونت إتحاد الشغل .. و علقت عليه فشلها الذريع .. و جعلت منه المسؤول الأول على تعطيل TGV التنمية 🛑 خونت كل رموز النظام السابق 🛑 عينت المشبوه و خوه .. الفاشل و خوه .. القرد و خوه .. الكراكوز و خوه .. المتطرف و خوه .. هدفها الأول و الأخير الاستلاء على مؤسسات الدولة .. و آخر همها المواطن و مصلحة المواطن 🛑 بثت سمومها .. قسمت الشعب .. بثت الفتنة .. زرعت ثقافة الحسد و الكره .. شنت حملات على كل من لم ينخرطون .. عمقت الحقد الطبقي .. رذلت الدولة و مؤسساتها و هذاكا علاش ما نحبهومش #تبدل_البهيم و #الكريطة_هي_هي

عيشها كيما هيا وإلي يصير يصير ... وكان إلي فات خايب إلي جاي خير 😘 بنجوووووووور ♥️

الطبوبي ماهوش الاتحاد.. كيما قيس سعيد ماهوش تونس الناس الي تضرب في الاتحاد على خاطر الطبوبي ما يختلفو في حتى شيىء على الناس الي باعت تونس على خاطر قيس سعيد

و الله توة تفكرت ويني هاكيلي مد الرئيس الملف متاعها قدام الكاميرا و بدى يورق فيه و قال عندها 1500 مليار و عقارات و املاك ؟؟ وقفوها و الا مازالت وينهم هاك الاربعة وزراء الي قال فاسدين و حلف و زمزم ما يتعداش التحوير الحكومي و قال ملفاتهم عندي ؟؟ مازالو عندو الملفات و الا ضاعو وينو السيد متع الباسبورات في أحدى ليالي عام 82 في فيانا ؟؟ وينو البحث متع الطرد المسموم ؟؟ وينها الايقافات في محاولات الاغتيال الاربعة ؟؟ وينو البحيري ؟؟ و الخياري ؟؟ وينو يوسف الشاهد ؟؟ و وينو برينڨا ؟؟ و ينو لاخر و وينهم لخرين ؟؟ #سلم_عليك_العڨل

على مر الحكومات و أنا مرتزقة مترسمة بأوراقي .. نكبرو و نوليو شرفاء 😉

كي تبدى تلوج على الport متع الكابل HDMI في التلفزة من تالي 🤣🤣🤣

توة في كارفور بومهل الزهراء في جرّة الروز و الفرينة عايلات نكرت في بعضها و تشتت : الأب شاري وحدو ، و الأم شارية وحدها ، و واحد شاري زوز باكوات و بنتو وراه شارية زوز و خالطة وراه تقلو "بابا نخلصو مع بعضنا و إلا كل واحد وحدو ؟" قالها :" مازلت تعيطلي بابا إلا ما نحيلك جد والديك !! 🤧😂😂 منقووول

- ياخي الستاغ مديونة و انتوما مضربين و تحبو على منح ؟؟ - المنحة حقنا و عرقنا .. احنا نخدمو و ننتجو .. الستاغ مديونة في 4000 مليار .. احنا نسالو الدولة و مؤسساتها قدهم مرتين ... تي رئاسة الدولة و رئاسة الحكومة الي موقفيلنا المنح متاعنا موش مخلصين الستاغ و نسالوهم فلوس #لماذا_لم_تتخرطون 🤣🤣🤣🤣

نحب نطلب السماح من يوسف الشاهد و برة قوتلك كلمتين ياخي في داركم ما تفدلكوش ؟؟ و كان استمر الوضع على ما هو عليه .. باش نولي نعيط لجوهر الحزڨي يا قائد و باش تلقلوني معاه فوق السطح شادتلو الميكرو قف انتهى #لماذا_لم_تنخرطون

نص توضيحي، خلينا نكونو فاضحين مع بعضنا مالاول .. ورفعا لأي لبس .. وكشفا لأي مستور .. انا ملي بنيت ها "الحيط" في فيسبوك .. وجيت وركشت تحتو... وانا نعبر على رايي بكل حرية وثقة في الشئ الي نمّن بيه .. ننشر الكلام الي يشبهلي .. نحط الموسيقى الي تروقلي .. ننقد اي واحد ما يجنيش عالمضاغة .. ساعات نشكر ناس يعملوا (حسب رأيي) حاجات باهية ... كي نشوف حاجة معوجة في صفحة أخرى .. عندي زوز حلول .. يا نعمل تعليق مخالف في كنف الاحترام المتبادل .. يا نرجع نجري للحيط متاعي نفرغ قلبي ونكتب الي نحب .. وهنا نحب نشير لحاجة .. اصدقائي الفيسبوكيين ثلاثة أنواع : 1/ نوع راكش على روحو ماكل شارب متغطي في الشتاء .. وفي الصيف صفحتي بطبيعتها كليماتيزي .. النوع هذا .. حياة عمري لا جات بيني و بينهم كلمة اعوذ بالله .. ولا كلمة ستار لا سمح الله.. لا جام ولا كمنتار .. يفكرني فيهم مارك نهار عيد ميلادهم ..وانا وضميري .. مرة نعيد عليهم ومرة نعمل روحي مش هنا وما فيباليش ... 2/ نوع نحبه برشة .. نتفاعلو .. نحبو بعضنا .. نتبادلو النقاش .. يجمعنا الادنى في السياسة والفن والأدب والفلسفة .. مع المحافظة على خصوصية كل واحد .. النوع هذا بيني وبينو جامات وجادورات وهاهات و ڤرررات ودموع وورد وساعات رى فراشات... نختلفو اما ما نخسروش بعضنا ونتذكرو الي يجمعنا اكثر واكبر وأرقى .. ونرجعو نحلمو مع بعضنا وناقفو لبلادنا في وجه كل مظاهر الجهل والتخلف والتطرف ... النوع هذا محبب لقلبي ونموووووووووووت عليهم فردا فردة .. ونهديهم حبي واحترامي ❤ 3/ نجيو النوع هذا ... النوع هذا حالتو مستعصية وممكن ميؤوس منها .. هاذم هوما بالضبط هاك الجماعة الي انت تلقاك قاعد على روحك ستر الله باقي عليك .. سارح في ملك ربي الواسع .. وهوما لا إحم لا دستور يحلوا عليك الباب .. ويهبطوا عليك بكمنتار يخليولك مخك عاكش .. والدخان خارج من وذنيك ومن خشمك ومن بلايص آخرين زادة .. وما تقولش بيناتكم عداوة ولا مشكلة ولا ثار قديم ولا حاجة .. ولا نبزة قديمة في سطح عرس ... ابدا ... هاذم هاك القضا المستعجل الي ما عندهمش وقت معين يخلطوا فيه .. اش يعملوا ؟ يعرضهم المنشور متاعك .. ولا يمكن حتى يدخلوا لصفحتك بالمتعني... يجيوا تحت المنشور الي ما جاهمش عالمضاغة.. ويكتبوا كلام .. تحسهم مخزنينو ليهم برشة .. وتحس روحك كنت معقدهم والكلام هذا كان ما كتبوشي كانت بش تطلع لهم كعبورة في قلوبهم ولا دمالة في بقعة حساسة .. يكتبولك "تعليق" من قبيل السب المجاني ومن نوع الكرطوش الحي الي ما عندو حاااااااتى مبرر .. ترجع تقرأ اسم "الصديق" الي عملك "كاكا" في كيفك .. تعاود تقرأه .. وتبدأ بالوقت تحاسب في روحك اش عملتلو؟ باش وصلتو؟ فاش قلقتو؟؟ وتزيد تتذكر الي هو الي بعثلك دعوة صداقة .. وكي ما قبتوش بعثلك يجبهي عن طريق صديق مشترك بش تقبلو .. بالنسبة للنوع هذا انا نوسع معاه بالي كمرحلة أولى عملا بمبدأ اعمل عين شافت وعين ما شافتش .. ومن باب انك تكذب وتنسي .. اش يعمل هذا؟ يلعج عليك بسبة أوضح واقوى ..وقتها يقعدلي ال plan B نرجع عليه كي الياسطيك .. ياخو شربو .. خالص من عندي .. نمسح فيه ساقيا الزوز ونطيش مذهب بوه في الزبلة ... بالنسبة للنوع الاول نحب نقوللكم مرحبا بيك جمهوري العزيز .. اقامتك المجانية مش مقلقتني ويجعلو لربي .. بالنسبة للنوع الثاني .. محلاكم ونحبك ونقدركم ونعزكم ونموت عليكم واثرتوا في حياتي تعلمت منكم .. نفرح لفرحكم .. نتوجع لحزنكم ولمرضكم .. دمتم ودامت محبتنا .. نبوسكم الكل اما النوع الثالث .. نحب ننصحكم من قلبي .. امشيوا داويوا والله لاهو عيب المرض .. الطب تقدم شوفوا طبيب ... الشئ الي انتم مرضى بيه راهو قاتل .. اما ما يقتلكمش انتوما .. راهو ينجم يجلطنا احنا ... كان مش مقتنعين بفكرة الطبيب .. امشيوا حتى لكمال المغربي يبول عليكم بالبراد متاعو ... ولا موتوا مخيبكم .. موتوا يلعن والدين والدين القابلة الي بشرتنا بيكم .. خرواطات ...

ايجا نحسبوها سيدي خويا .. الكميون semi حمولتو 2500 ستيكة ماء .. ال100 الف عايلة .. ستيكا ستيكا لكل عائلة ( اهوكا قلنا ستيكا وحدة موش حزم كيف قلت أنت بالجمع) .. بالحساب 40 semi هاذم تحبلهم شهر باش تفرقهم دار دار .. زنڨة زنڨة .. على 100 الف عائلة 😉😉😉 فبحيث نقص من الرحيان لا يكمل يقص علينا #الضوء .. #لماذا_لم_تنخرطون😂😂😂😂

حاطط تصويرة بنتو فوطو دو بروفيل و دعاء فوطو دو كوفرتير ... عاد قلت خلي نفرحو بيه مع بعضنا 😉 ب.س : الصورة من محضر العدل المنفذ الي عمل المعاينة

نحب نعرف علاش الحلمة مافيهاش بداية !!! فجأة نلڨى عشرة يجرو ورايا ... باهي اڨفوا لحظة فسرولي شعملتلكم !؟ 🤔

لا تحااول إسعااد الجميع فأنت لست لا سميد لا فرينة لا كوكايين يـاا سااااحبي 👊✌

السياسة عند الكفار أنواع سيدي خويا - سياسة التكتل - سياسة الإحتواء - السياسة الاقتصادية - السياسة الايديولوجية لكن تبقى أكثر سياسة أثبتت نجاعتها و نجاحها في الشعوب العربية و المسلمة و المتفق عليها - سياسة جوعو يتبعك 😂😂😂

رجعت للباجات الي سبونا الكل .. نلقاهم contenu introuvable 😂 شكراااا للخلمينعام ♥️

- من 216 الى 212 حول - واحد ماشي للاستشارة إعتقلوه و واحد آخر دغروه - مريڨل 😂😂

علاش قراراتو مربوطة بأعيادنا الوطنية و بأعياد تونس ؟؟ علاش يحب يغطي على رمزيتهم و يربطهم باحداث أخرى في المخيلة الشعبية ؟؟ لوماذا ؟؟؟

الي نهبو المليارات يعملو معاهم مصالحة أما أم الاربعة صغار الي سرقت دبوزة شومبوان باعتها باش توكل صغارها على ركايبها تبكي بجنبي في ال geôle 🤨 #مانيش_مسامحة

🛑 عمليّة قرصنة تستهدف النظام المعلوماتي للبنك المركزي التونسي و تصيب النظام المالي التونسي للبنوك و المؤسسات المالية و البورصة بالشلل.. 🛑 هاذي عاد فرحة أقوى من فرحة الماء المقصوص .. خاصة كان يكملو يفسخو سجل الممنوعين من الشيكات #BNB للعنكوش 🤣🤣🤣🤣

الموظفين فرحانين خاطر الشهارى ما تصبتش لانهم يعلمون أن ظروفهم ستتحسن فى قادم الايام

صباح الرزق .. و القلوب المطمئنة الواثقة في فرج الله ♥️

سيدنا عمل خطاب قال فيه : "كنت جالسا كئيبا" و هو يخلص 30 مليون و عندو امتيازات و كراهب و دولة كاملة على ذمتو ! ريت كيفاش سااااحبي المال لا يصنع السعادة .. 🤣🤣🤣

الخلاصة تاريخنا أظلم كلو فساد و محسوبية .. استقلالنا وهم .. جماعة ضد الانقلاب حبو على مناصب .. حياتنا سابقا خرى في خرى .. الباهي هو الي باش نعيشوه توة مع سيادتو .. الاستشارة نجحت بدينار لايت .. و هي إنجاز تاريخي لا مثيل له في كل تاريخ الشعوب و الإنسانية جمعاء و #غرغر_يا_غراب

من مات مجلوطا من خطاب سيادتو الليلة فهو شهيد 😭

هاكا Nabil Rabhi ..كل ما الجماعة تزلط .. يدرڨ وجهو جمعة .. حقة حقة الفايسبوك معاقبني .. تقول مارك عندو كان ناااابيييل هاااا نبيل ما تخافش خويا .. اظهر و بان عليك الأمان 🤣 يجرى على الحي راو و آخرتك باش تولي تحوس في تونس بسفساري 🤣🤣🤣

أصدقائي المحامين كل عام و أنتم أسود💚💚💚 منشور تلحيسي خاطر حاسة باش نستحقلكم في القريب العاجل😏😂😏

يقاوم في السراق بقانون مسروق 🤣 #إنخرطوا_لعنطولعليكم 😡

هاك الحداش مليون و نص الي ما شاركوش في الاستشارة وجب معاقبتهم ترحيلهم هو الحل 😉

تززززمييييييييييير 🤣🤣🤣

اوووووف .. كملت الsaison 1 .. من la servante écarlate .. ملا #غداد !!!! أما مصرة نكملها .. باش نرتاح و نزيد نرتاح و مابين الراحة و الراحة نعمل راحة و بحول الله نلقى نفس و نكمل نتفرج في saison 2 .. من هوني لعام 2030 كان مزال عمر .. نبدى تفرجت في saison 4 ما ننصح حتى مرى باش تتفرج فيه .. الرجال تنجمو تتفرجو بطبيعتكم إحساسكم ميت 🤣🤣🤣 على أمل أنو كل هالتعاسة ما توليش نهار حقيقة الخلاصة #إختلاط_الدين_بالسياسة حاجة تعيف🛑🛑🛑

هز راسك راك تونسي أنت الأهم .. علاقتك بكل مسؤول و بكل سياسي لازم تكون علاقة مصلحة حدد اولاوياتك .. أنت شتحب ؟؟ أنت اولا .. تحب تخدم ؟؟ تحب تعليم عمومي محترم ؟؟ كيفاش تحبها تكون القراية ؟؟ تحب تترانا ؟؟ تحب منح conséquente كرياضي ؟؟ تحب تهز بوك و الا امك و الا اي حد مريض لسبيطار نظيف و فيه خدمات محترمة ؟؟ تحب كياس كيف الزربية تمشي عليه ؟؟ تحب رخصة ؟؟ تحب تحل مشروع و تلقى تسهيلات بنكية ؟؟ تحب تعمل startup و القوانين ما تساعدش؟؟ تحب كارطة بايبال ؟؟ تحب تسافر من غير ما تشد الصف على فيزا؟؟ يا سيدي تحب تزطل ؟؟ تحب تسكر في أمن و امان ؟؟ تحب تسهر كل ليلة ؟؟ صاحبك هو المسؤول الي يحققلك أمانيك .. صاحبك هو المسؤول الي قادر يعطيك الي تحب عليه .. صاحبك هو المسؤول الي يحسنلك عيشتك مهما كان انتماءه .. انتماءه يخصو وحدو .. و الصعوبات الي لقاها أمورو .. و الحشوات الي جاتو ما تخصكش.. أنت عليك بالطلب و هو عليه بالحلول .. قف انتهى هو موجود لخدمتك .. يضرب في شهرية بالملايين و يسوق في كراهب ترعب و غاطس في الخير للعنكوش ..بريستيج و جو كبير .. هذا الكل من ظهرك و ظهر غيرك .. مهمتو الوحيدة خدمة مصلحتك و مصالح غيرك هو الي لازمو ياقف معاك موش أنت الي لازمك تاقف معاه هو الي لازمو يطحنلك باش ترضى عليه .. موش أنت الي لازمك اتطحنلو ... هو الصانع و أنت المعلم

الإستقلال الحقيقي يوم الي تستقلوا بفكركم عاشت تونس حرة أبية أبد الدهر🇹🇳🇹🇳

ليلى الطرابلسي بن علي تتدخل غدا على موزاييك برشة مناضلين و ثوريين موش باش يجيهم النوم الليلة 🤣🤣🤣

تحية لصابر البنبلي...جمع بين معتمد اول ووالي و زاد كمل رئيس بلدية قابس.... درجين اخرين و يعمل انقلاب و يولي وزير داخلية و رئيس دولة فرد مرة.... قالك فصل 268 جماعات محلية و كذا..... Fares Mannai

في مثل هذا اليوم بنت الوزير فشخت كرهبة الوزير صباحكم Q7 💋💋

التصنيف الجاي .. يصنفونا دولة قح.بة XXL ... و يحيا شياح الكلاتوس 🤨

CCC تقول يجربو في بافل قبل ما يبدى الربوخ 😂😂😂

باش تعدي قانون موجع و موش شعبي لازمك تخلق أزمات .. تخلق تفرقة بين القطاعات .. تصد اي صوت معارض .. لازمك تخون الكل .. و تجيب الكل في رؤوس بعضها .. التفرقة ثم التفرقة ثم التفرقة .. فرق تسد الصحيح هو أنو قرار رفع الدعم ملزم للدولة .. كيفو كيف قرار بيع بعض المؤسسات العمومية .. كيما قرار تجميد الاجور .. كيما قرار تسريح الموظفين ..الباقي الكل مسرحيات سيئة الانتاج و الإخراج .. لا أشباح و لا إجتماعات ليلية و لا هم ينخرطون توة الي بدى يحس بالحشوة .. يسايس روحو ... شهيق زفير ... شهيق زفير ... و يخرج يزمر باش ما تجيهش جلطة #الهدى_يا_بن_عروس #لماذا_لم_تنخرطون

مصروف أزرق .. صفحات وسائل إعلام مجندة .. دعاية على طول النهار .. خيم.. كراهب لوكاسيون .. تزغريط و طبال و غناء .. مراول و بلايك و حوايج و دوصارات .. عمد و معتمدين و ولاة و موظفين كلها على الميدان .. امكانيات الدولة و كراهب الدولة .. و برشة برشة تجاوزات و فلخر خذى صبع القابلة . بالطبيعة نتصور الي كلكم فهمتو الي أنا نحكي على الحملة الرئاسية متع يوسف الشاهد 😂😂😂😂

#ترو_ستوري فما grossiste في إحدى المدن المجاورة للزهراء .. نقضي من عندو .. بون ما تتفجعوش لا ناخو من عندو لا مقرونة لا طماطم لا فرينة .. ناخو goûter لاولاد .. باكوات يتكلف أرخص ببرشة من الي بالكعبة ... ناخو من عندو الحمص الفول القهوة حكايات هكة .. و ديما نسالو على زيت الصانڨو تو تقريبا ستة أشهر يقولي ما فماش .. عاد البارح قالي ايا افرح هاو قريب باش يسيبو الزيت قوتلو اوووه الحمد الله .. مالا الجمعة الجاية كيف نجي نلقى ؟؟ و بربي خليلي بزايد عندي شكون موصيني ... و بديت نتيتملو على زوز بنات حومة زواولة و يطيبو بيه و داخل عليهم رمضان .. منهم وحدة هجالة و عندها أربعة صغار تلفت قالي لاااا أنا مانيش باش نجيب زيت !! و الحاج بابا قال تهبطو ليترة زيت نسكرو المحل اااه الحكاية ولى فيها الحاج بوه .. فهمتها ماعادش باش تتفصل .. تعرفوهم هاك الرجال الي يبدى طولو طولين و عرضو عرضين و شلاغمو مفتولة .. و يترانا musculation و يلبس سورية حالل منها فلستين و شركة ذهب و يسوق في classe s .. أما بوه يحكم فيه هذا واحد منهم اي باهي و شبيه الحاج ما يحبش يهبط الزيت ؟؟ قال الزيت عندو أشهر مقطوع .. تو انتوما تهبطو الزيت منا و الحاكم يهد من غادي .. يهز الملمة و الي فما و يقولك إحتكار عڨربان طلع الحاج 😂😂😂😂😂

ولدي كيف نقولو - شبيك ما سكرتش الباب و خليتو يطربق ؟؟ - خاطر حمزة داخل ورايا - شبيك ما خدمش العربية و خليتها تسدعاني ؟؟ - خاطر عندي غدوة دوفوار تاكنيك - شبيك ما لميتش فرشك ؟؟ - خاطر أنت عيطلي - شبيك absent ؟؟ - خاطر التران جاء مخر ولدي ديما خاطيه .. ولدي ديما موش غالط .. ولدي ديما موش مسؤول .. #ولدي_عقلية الاستشارة فشلت .. خاطر الانترنت رزينة .. خاطر قوى الردة .. خاطر الغرف المظلمة .. خاطر التعرقيل و التحشكيل .. خاطر الف سبب و سبب كلهم خارجين عن النطاق .. المراجعات موش متاعنا .. أحنا ما نغلطوش أحنا قوم الله المختار

من علامات الساعة 😂😂😂

شكارة السميد 5 يسي ب20 د .. يعني يتكلف الكيلو ب400 فرنك الشكاير الكبار اليوم تقطعوا .. ولاو شكاير بو كيلو بدينار .. و الا شكاير بو خمسة و الا بوعشرين و يتكلفلك الكيلو ب800 فرنك .. إذا لطف بيك ربي يعني تبدل الemballage و تضرب السوم في إثنان ( إثنان مقصودة ) شكون المضارب هوني ؟؟؟ خبزة الطابونة في الوردانين ولات ب 1700 .. و ما فماش و تنجم تقعد جمعة تلوج ما تلقاش خبزة و لا تلقى شكون يحميلك هذا توة .. اتصورو كيف يجي وقت العولة ... تشري في 60 و الا 70 كيلو شكاير بوكيلو و تزرطي باش ما يشدكش الحاكم شكاير 5 يسي #مطلب_شعبي طابو باكو الحليب #إستحقاق #لماذا_لم_تنخرطون

يحل البيبان في وجوهكم صباحكم ارزاق لا تحصي ولا تعد ♥️

خبر سماح الرئيس لياسين العياري بحضور جنازة امو : Fake News 😱

و هظاكهو 🛑🛑🛑🛑🛑

و تبدد الطرف الأمل الباقي نهائيا كيف ننقدو الرئيس .. لا عندنا طرح نلعبو فيه و لا روپلاسون نضريو عليه .. كيف ننقدو الرئيس كيما كيف تشد ولدك تصخصخو خاطرو جاب 8 معدل و هو قادر على 20 النقد لأنو قادر على الأحسن لأنو قادر على الأفضل زيارة الكوشة لبارح تعري الواقع الكمية الي يزودو فيكم بيها تحسنت في الايامات هذي ،؟؟ يجي جواب الكواش للرئيس : لا ما تبدل شيىء .. صدمة كبيرة .. الشيىىء الي خلى الرئيس يعاود سؤالو تقريبا عشرة مرات .. و الإجابة كانت هي بيدها في كل مرة نطلب 50 شكارة يعطيوني 20 .. ما تبدل شيىء .. السلعة ناقصة .. لين الرئيس فلخر يقولو الكميات مالازمش تكون كافية في نشرة الأخبار .. و ناقصة في الواقع .. خلاصة الزيارة .. غلطوك سي قيس .. كيما غلطوك قبل في الف حكاية و حكاية .. و كيما مازالو مغلطينك و باش يزيدو يغلطوك .. فهمت علاش تبدد الأمل الي عندي .. خاطر ماكش شادد الخيوط في يدك .. خاطر هربت بيك نزيدك زيادة سي قيس ... هاكي عايدة عرب .. البارح تربط في خيوط سبادريها في المطار .. بعد ما عدات الكونترول لداخل .. عرضها البحيري .. و طلع متربي الحق الحق .. سلم عليها #سلم_عليك_العڨل

كل شي إبتلاء من الله إلا الرخص والذل وقلة الرجلة اجتهاد شخصي 😘

أحنا في #جمهورية #بن_عروس العظيمة طرنا بيكم طيراااان 🤣🤣🤣 تحت إشراف #سيادتو ..حتى الطماطم و الهريسة و الشامية و البرينس و الbinto في ديبو بائع بالجملة ... إسمو إحتكار 🤣🤣🤣🤣🤣 #لماذا_لم_تنخرطون 🤪🤪🤪

نحب sole و النزالي و التريليا و القاروص و الورقة و الكروفات و الكالامار نموت على المناني و القرنيط و نعشق السردينة و الماكرو و الروح و العقل فيهم نحب الي خارج من البحر لكل .. كان حاجتين هاك الشوفرات الجيدة بلكل الي يعملو بيها الشربة و البريك .. كيف يعطيوهالي بلاش ما ناخوهاش .. و الصوبيا زادا لا نحبها و لا نشريها .. اليوم جات عيني على سومها دخت .. قريب 30 د و هي توة وقتها !!! عهدي بيها مكدسة ب5 و 6 د و ما شريتهاش سعدك هااااتونس .. حتى الصوبيا ولات بقدرها 🤪🤪

السياسة موش متاعنا ..السياسة خاطيتنا .. علاش ؟؟ خاطر السياسة لا تحتمل #الغباء و #الأغبياء شعب غبي .. أفرز طبقة سياسية غبية على مر العشرية كلها يحاربو في أعداءهم باسلحة بدائية متخلفة و بالشعوذة و بالتمني إقامات جبرية .. محاكم عسكرية .. ملفات فارغة .. صفحات فايسبوكية .. إشاعات .. خطاب سياسي متوتر .. دعاء .. لا موت الغنوشي و لا وضع البحيري في الاقامة الجبرية .. سيقضي على حركة الإخوان في تونس .. قاعدين نضيعوا في الوقت و نضحكوا على أرواحنا و الخوف كل الخوف .. ان تكون المرحلة هذي السبب في تبييض الإخوان و في صناعة أبطال منهم .. الحل ؟؟ الحل لازمو برشة خدمة و برشة جهد .. الحل الاكثر عقلانية .. هو بناء مشروع سياسي بديل .. شريطة أنو يكون يشبهلنا .. موش بناء قاعدي ..و جماهريات شعبية بلاش بترول .. جماهريات بالشب و الملح اليد في اليد يمكن غدوة نبنيو تونس جديدة .. الإخوان قداش هوما ؟؟ 600 الف كان خلات باش يلقاو ارواحهم dissous و لا حول و لا قوة امام المشروع الجديد أما هكة !! يستحيل نخرجو من الي أحنا فيه .. قيس سعيد و مجموعته بارعين في صناعة الأعداء .. و موش باش نمشيو لبعيد بمنطق التصفية و التخوين و الكل ضد الكل برشة حاجات تعملو .. البداية كانت صحيحة .. وقيت نشدو الثنية و انقصوا من الأفلام و الشعبوية #تصحيح_مسار_لتصحيح_المسار

😂😂😂😂😂😂😂😂

يحكى انه فمة واحد مليع الموتى و الحيين.. يسري في أنصاف الليالي للجبانة... من قبر لقبر يسرق الكفن يلم هاك القماش يتعدى يبيعو و يروح بعشاه و عشاء صغارو... قعد سنين و هو العباد شاويهم في اماليهم الموتى... لين هز ربي متاعو و مات ... و من نهارتها في البلاد كاملة تسمع كان " الله لا ترحملو عظم" ... ولدو كي كبر... شاف وسمع كيفاه يدعيو على بوه... غاضتو برشة وحط في قلبو بش يبدل راي اولاد بلادو في بوه الميت... عاد ولى يربش في القبورات كي بوه و يهز الكفن ويعلق الميت فوق السور تع الجبانة بعد ميعبث بحالو.... ياخي بلاد كاملة ولات تقول " الله يرحم بوه... كان يسرق الكفن اكهو".... و حديثنا قياس

عمارة بن منصور #أستاذ .. #مربي يا دين الزح .. يقع ايقافه من أجل التدوينة هذي فبحيث : إذا خلالك الجو بيضي و فرخي و سردكي زادا #الحرية_لعمارة و #العار_ليكم

دورية موقفة واحد .. عندو شكارة .. هوما يسألو فيه فرينة هذي ؟؟؟ و الراجل يحلف و يتحلف يقولهم لاااااا ورحمة العزوزة كوكا.. كوكا يا صاحبي كوكا ملا واشي !!! كوكا و يجيب بن صالحة شهر و يروح .. أما فرينة ماعادش يسلك 😂😂😂

جارتنا توا جاو هزوها من الدار... قلتلها ما تقليش احتكار😱 قتلي تو أنا نعمل عملة كي هذي ؟؟؟؟😡😡😡 ما تخافش دعارة 😒

صباح التيسير لكل عسير .. والجبر لكل كسير ❤️ صباحكم فرحة من حيث لا تحتسبون 🌸

🍌🍌🍌🍌🍌🍌🍌🍌🍌🍌🍌🍌🍌